NaiveNeuron/SloPal huggingface dataset:
Paška, Pavol, predseda NR SR (2014-06-10):
(Hlasovanie.) 129 prítomných, 55 za, 1 proti, 73 sa zdržalo. Nebudeme pokračovať v rokovaní. Pán poslanec Poliačik uvedie v prvom čítaní hlasovanie o návrhu pána poslanca Viskupiča na vydanie zákona č. 350 o rokovacom poriadku Národnej rady, je to tlač 990. (Hlasovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 990.)
Nicholsonová, Lucia, podpredsedníčka NR SR (2016-04-26):
Vážené panie poslankyne, páni poslanci, želám vám pekné popoludnie. Budeme pokračovať v rokovaní šiesteho dňa 2. schôdze Národnej rady Slovenskej republiky v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery , máte to pod tlačou 45. Vidím, že poverený člen vlády zaujal svoje miesto navrhovateľa, rovnako tak urobil aj pán spravodajca. Ďakujem veľmi pekne. A vo svojom prerušenom vystúpení bude naďalej pokračovať pán minister obrany Gajdoš. Nech sa páči, máte slovo.
Kadúc, Miroslav, poslanec NR SR (2015-12-03):
Pán poslanec Chren, musím povedať, že nejako ma špeciálne neteší počuť takéto negatívne výsledky počas štvorročného vládnutia tejto vlády. Ale som rád, že tebou vytvorený, alebo že bol vytvorený priestor na odpočet, to je podľa mňa jedna z najdôležitejších vecí, ktorá by mala nasledovať po nejakom volebnom období alebo po nejakej perióde, kde už sa blížime ku koncu. Povedať si, čo bolo a čo nebolo splnené. Špeciálne by ma zaujímalo ešte raz, keby ste mohli zhrnúť tie čísla o nezamestnanosti a zamestnanosti, lebo tie mi prišli celkom, celkom brutálne. Dosť zavádzajúce informácie mediálne podľa toho, čo ste povedali. Tak keby ste ich mohli zopakovať ešte. Použijúc vaše slová debakel. Keď sa pozriem na rezort spravodlivosti, pozriem sa na včerajšie vystúpenie aj pána poslanca Novotného, pána poslanca Mičovského a nedá mi nepovedať, že výsledky programového vyhlásenia tejto vlády sú debakel.
M. Číž, podpredseda NR SR: (2006-08-01):
(Príchod prezidenta Slovenskej republiky Ivana Gašparoviča do rokovacej sály za zvukov prezidentských fanfár.)
Jasaň, Viliam, poslanec NR SR (2014-06-05):
Konštatujem, že sme odhlasovali všetky návrhy zo spoločnej správy a z rozpravy. Dajte hlasovať o postúpení návrhu zákona do tretieho čítania ihneď.
Bittó Cigániková, Jana, poslankyňa NR SR (2021-03-18):
Ďakujem pekne, chcem pozvať všetkých členov zdravotníckeho výboru na pokračovanie mimoriadneho výboru a zároveň výbor ku skrátenému konaniu dnes 12.05.
Baláž, Radovan, poslanec NR SR (2016-10-12):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2013-12-05):
Pán poslanec, chcete doplňujúcu otázku položiť? Áno. Poprosím vás, aby ste sa prihlásili. Zapnite pána poslanca. Nech sa páči.
Blanár Juraj, podpredseda NR SR (2021-07-02):
Nech sa páči, prezentujte sa a hlasujte. (Hlasovanie.) Prítomných 89 poslancov, za hlasovalo 73, proti bolo 13, nezdržal sa žiaden poslanec, 3 nehlasovali. Konštatujem, že tento návrh zákona prerokujeme v druhom čítaní. Pristúpime teraz k hlasovaniu o pridelení návrhu výborov a určení gestorského výboru, ako aj lehoty na jeho prerokovanie. Nech sa páči, pán spravodajca.
Hus, Igor, poslanec NR SR (2023-02-01):
Vážené pani poslankyne, vážení páni poslanci, vážení prítomní, v súlade so zákonom o rokovacom poriadku som bol určený za spravodajcu k uvedenému návrhu zákona (tlač 1351). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte rozpravu.
P. Hrušovský, predseda NR SR: (2005-03-16):
(Hlasovanie.) 134 prítomných, 43 za, 57 proti, 31 sa zdržalo, 3 nehlasovali. Návrh sme neschválili. Pán poslanec. V. Horák, poslanec: Teraz budeme hlasovať o pozmeňujúcom návrhu, ktorý podala v spoločnej rozprave pani poslankyňa Podracká.
Hrnčiar, Andrej, doterajší podpredseda NR SR (2020-03-20):
Pán poslanec Marek Kotleba.
A. Belousovová, podpredsedníčka NR SR: (2009-12-09):
Pán poslanec Kahanec, máte slovo.
Pročko, Jozef, poslanec NR SR (2023-11-21):
Ďakujem veľmi pekne. Naozaj si myslím to isté, čo vy, že máme tu veľmi veľkú skupinu ľudí, ktorí potrebujú tú pomoc, máme tu veľkú skupinu hlavne najmä dôchodcov, ktorí žijú z ruky do úst a neviem, či si pamätáte, pani poslankyňa, budem reagovať na vás, jeden politik povedal, že, že má obrovskú, veľkú výhodu, že naši dôchodcovia vedia vyžiť teda z minima a to je veľká pravda, že, že pred voľbami sa rozprávalo a rozprával im, že dostanú trináste dôchodky a zrazu tu máme zákon, ktorý to úplne všetko mení. Zrazu tí ľudia, ktorí, pre ktorých je aj 50 euro naozaj veľmi veľa, za ktoré si môžu kúpiť veci, ktoré sú nevyhnutné k životu, tak tieto, tieto oni, oni dôverovali, pani poslankyňa, vládnej koalícii, oni dôverovali sľubom Petra Pellegriniho, že, že dostanú tie peniaze. Veľmi, veľmi trefne ste to pomenovali a mne je veľmi ľúto, že, že ľudia, ktorí, ktorí strádajú, ktorí veria politikom takým, ako je Peter Pellegrini, tak sú oklamaní. Ja som veľmi zvedavý na reakcie toho, čo si požičiavali od toho Kotiana, ktorého si požičiavali všetci a na tých tlačovkách tam raz bol pri tých, pri tých, potom pri tých, tak som veľmi zvedavý na jeho reakcie, čo on povie na to, že SMER a HLAS – Smerohlas vlastne, lebo oni sa nikdy nerozdelili, to je jedno zoskupenie, že, že ich oklamali, ale vystihli ste to presne.
Hrnčiar, Andrej, podpredseda NR SR (2017-10-13):
Pán poslanec Hrnko.
Mihál, Jozef, poslanec NR SR (2012-07-31):
Ďakujem. Pán kolega, keď ste hovorili o druhom pilieri, ja by som rád doplnil ešte jednu informáciu z toho, čo zaznelo v rozprave. Strana SMER – sociálna demokracia sa deklaruje za zástancu tých chudobných. Hovorí o svojom sociálnom cítení a tak ďalej a tak ďalej. Trošku mi do toho nepasuje jeden z návrhov, ktorý je vo vládnom návrhu novely zákona, ktorý hovorí o zvýšení poplatkov pre dôchodcovské správcovské spoločnosti. Na jednej strane tu zaznievajú slová typu, že je to biznis pre DSS-ky, celé sporenie, dôchodkové, a na druhej strane tí istí ľudia navrhujú, aby správcovské spoločnosti zinkasovali od sporiteľov viac. Konkrétne poplatok za správu v negarantovanom fonde sa má zvýšiť na dvojnásobok, z 0,3 na 0,6 % z majetku. A v prípade indexových fondov to vlastne bude trojnásobné zvýšenie, z 0,2 na 0,6. Poplatok za zhodnotenie sa zvyšuje dvojnásobne, z 5,6 na 10 percent zo zhodnotenia. Ako naozaj mi to trošku nepasuje do toho silného sociálneho cítenia a do tých rečí o biznise pre DSS-ky. Prosím vás, páni, urobte si poriadok vo vašich mysliach.
Pellegrini, Peter, predseda NR SR (2015-11-19):
Ďakujem pekne. Ďalšou v rozprave prihlásenou je pani poslankyňa Ritomská. Predtým, ako jej dám slovo, mi dovoľte, aby som na balkóne našej rokovacej sály privítal dámy a pánov z okresu Námestova. Vitajte u nás! (Potlesk.) A teraz, nech sa páči, pani poslankyňa, vám dávam slovo.
Jurinová, Erika, podpredsedníčka NR SR (2015-02-11):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Júliusovi Brockovi. Nech sa páči, máte slovo.
Hlina, Alojz, poslanec (2014-07-01):
Ja som na začiatku uviedol, pán predseda, tú minútu som vyčerpal, že teda pani kolegyňa ma predbehla, už sme hlasovali. Ja len považujem za korektné ľudí upozorniť, že dnešným dňom privatizujeme strechy na bytových domoch.
Danko, Andrej, podpredseda NR SR (2024-06-14):
Poslankyňa Kalmárová s reakciou.
Blanár, Juraj, podpredseda NR SR (2021-12-10):
Vážené panie poslankyne, páni poslanci, chcem sa spýtať, či ešte máte vedomosť, že niektorý poslanec alebo pani poslankyňa smeruje do rokovacej sály, aby sa zúčastnila hlasovania, počkali by sme. Ak nie, všímam si, že nikto neavizuje, že by ešte niekto mal ísť, takže sme tu všetci, ktorí sú pripravení hlasovať. Takže pristúpime k hlasovaniu o návrhu uznesenia návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne (tlač 806). Poprosím pána predsedu výboru pre sociálne veci Vladimíra Ledeckého, aby hlasovanie uviedol. (Pauza.) Nech sa páči, pán poslanec, pán predseda, môžete uvádzať hlasovanie k tomuto návrhu, ktorý som uviedol. (Hlasovanie o návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne , tlač 806).
Hajko, Jozef, poslanec NR SR (2023-12-18):
To, čo tu predniesol kolega Horecký, tak je ukážka toho, že vlastne akým spôsobom my budeme posudzovať veci, aký máme prístup. Snažíme sa to poobracať z každej strany, aj keď veľmi ťažko v prípade tohto návrhu zákona si urobiť nejaký lepší obraz o tom, pretože tam chýba toho veľmi veľa. Ale videli ste, že poslanec Horecký zapolemizoval v niektorých veciach, že možno by boli prospešné, možno by bolo ozaj prospešné zriadiť ústredný štátny orgán, ktorý by sa venoval športu alebo cestovnému ruchu. A ja som to už nespomenul, ak by tu sme mali na papieri fakt zdôvodnenie, že takéto ministerstvo bude pre, napríklad pre slovenský biznis vyhovujúce, pomôže regiónom, že cestovný ruch si zaslúži samostatné riadenie, nech sa páči. Ale to, čo my tu, kolegovia, robíme a málokto nás počúva, my vlastne robíme ich analýzy, ktoré oni mali robiť. My to vlastne posudzujeme. Tu padajú čísla, tu padajú zdôvodnenia. Toto presne tam malo byť. Na základe konkrétnych analýz sa má, sa má rozhodovať a pristupovať k zmenám. A na základe overených zahraničných skúseností. Však to nie je nič nepochopiteľné. Tak by to malo byť. A my tu vlastne zastupujeme predkladateľa návrhu zákona, diskutujeme o tom na, myslím si, že na odbornej úrovni. Dúfam, že to počúvajú teda aspoň možno nejakí ľudia, ktorí sledujú naše vystúpenie v priamom prenose alebo v zázname, a tá vláda nás málo počúva. Ale opakujem, to je ten prístup. Ak niečo má hlavu a pätu a má to zmysel a bude to byť prínosom, my nemáme dôvod, prečo by sme za to nezahlasovali. Lenže to, čo tu máme a v takomto hektickom tempe, skutočne nemôžeme nazvať nejakým vážnym návrhom.
Laššáková, Jana, podpredsedníčka NR SR (2014-10-15):
Prezentujme sa a hlasujeme. (Hlasovanie.) Prítomných 132 poslancov, za návrh 130 poslancov, zdržali sa 2 poslanci. Konštatujem, že sme schválili vládny návrh novely zákona č. 461/2003 Z. z. o sociálnom poistení. Odhlasovali sme všetky prerokované návrhy zákonov. Vyhlasujem krátku päťminútovú prestávku a budeme pokračovať v rokovaní. Pán poslanec Podmanický.
Linhart, Patrick, poslanec NR SR (2020-07-14):
Ďakujem za slovo. Mne sa tiež, mám tiež taký pocit, že sa mi sníva v tomto parlamente teraz momentálne, že toto nie je ani skutočnosť, že sa tu bavíme o nejakých takýchto veciach. A, pán minister, ďakujem za to, že ste nám vysvetlili, ako sa bude vlastne, aká je tam benevolencia na to, na to udelenie tých pokút, že to je od do tie hranice. Ja 5 000 eur naozaj nevidím za problém, nech tí ľudia dodržiavajú zákon, však teraz si predstavte, že príde niekto, nakazí tu, ja neviem, stotisíc ľudí, hej, a budeme sa tu baviť o tom, že budeme mu dávať 16,50 ako pokutu. Veď toto je, mne sa sníva asi v tomto parlamente. Takže nech neurobí, nech neporušuje zákon, nech neurobí niečo protizákonné, a tým pádom nebude pokutovaný. Je to veľmi, je to veľmi jasné. Ale dobre, súhlasím s kolegami, poďme, poďme to nejak kategorizovať, že za čo presne budú udelené pokuty a v jakej výške. To súhlasím, aby tam naozaj nebol vytvorený nejaký nástroj na korupciu, takže súhlasím s kolegami v tomto. Veľmi pekne vám ďakujem.
Viskupič, Jozef, poslanec NR SR (2012-09-25):
Ďakujem, pani predsedajúca. Čakal som možno na reakcie od zástupcov samosprávy, ktorých v pléne máme, prídu na vystúpenie, keď si označil to, že aktivačné práce sa môžu zneužívať aj v tom duchu, že prichádza ku kupovaniu budúcich voličských hlasov. A viac-menej ma kolegovia nesklamali. Ja som nezachytil to, že si hodil všetkých do jedného vreca, a mal som pocit, že nešlo o cynizmus, plávanie po povrchu a nejakým spôsobom preukázanie nekompetentnosti. Skôr naopak, mal som pocit, že pri tom odkrývaní, ktoré funguje nie na základe de iure stanovených vecí v zákone, ale de facto, ako to skutočne funguje v daných regiónoch, je aj treba poukázať aj na tejto pôde, že využívanie jednej zložky, ktorú samospráva v rukách má, k tomuto riešeniu alebo k riešeniu rómskej problematiky neprispieva a našli sa cesty a cestičky, ako to zneužívať. Skutočne si myslím, že nie je odôvodnené to, že niekto sa tu tvári urazene. Myslím si, že si tých poctivých starostov neoznačil, a myslím si, že sú aj poctiví starostovia z 2 900, ktorí sa snažia využiť prostriedky na to, na čo využité majú byť. Ale napriek tomu by sme sa mali zamyslieť, aby de facto sa daný systém nezneužíval a neprichádzalo k sume, ktorú si povedal, ku kupovaniu, myslím, že to bola metafora, voličských hlasov. Ďakujem.
Zmajkovičová, Renáta, podpredsedníčka NR SR (2013-03-15):
S reakciou pán poslanec Lipšic.
Pellegrini, Peter, predseda NR SR (2015-07-03):
Vážené panie poslankyne, vážení páni poslanci, budeme pokračovať v prerušenom rokovaní hlasovaním. Poprosím pána poslanca... Najprv budeme hlasovať o procedurálnom návrhu pána poslanca Lipšica. Či chcete podať ešte raz? Tak predneste teda ešte svoj, ak máte teda nejaký, pán poslanec.
Danko, Andrej, podpredseda NR SR (2023-11-21):
Pán Pročko, dobre, aj vy sa ukľudnite, pán Pročko.
Přidal, Alojz, poslanec NR SR (2013-10-24):
Pán kolega Raši, ja vám chcem ešte úprimnejšie ako pán kolega Brocka poďakovať za to, že naozaj robíte kampaň pre Ivana Uhliarika. Viete, že jeho hlavným mottom jeho volebnej kampane je zastaviť privatizáciu župných nemocníc v Galante a Dunajskej Strede. Ja verím, že strana SMER, ktorá vždycky vystupovala proti privatizácii, jednoducho tento svoj smer alebo trend si udrží a že poslanci strany SMER, ktorí budú zvolení do Trnavského vyššieho územného celku, spoločne s poslancami KDH zabránia tejto privatizácii a jednoducho budú presadzovať, aby nemocnice slúžili pre pacientov a nie pre zisk. Takže verím, že spoločne v Trnave zabránime privatizácii nemocníc v Galante a Dunajskej Strede. Ďakujem vám.
Mesterová, Zuzana, poslankyňa NR SR (2024-09-25):
Ďakujem pekne za slovo, pán predsedajúci. Ďakujem, Tina, že si pripomenula vládnej koalícii ich slová z minulosti, lebo je hrôzostrašné sa pozerať, ako sa v priebehu rokov a situácie mení ich postoj ku korupcii, k transparentnosti a ku nejakému základnému slušnému vzťahu k právnemu štátu. Veď v konečnom dôsledku sme to videli aj dnes. A je veľmi znepokojivé vidieť, ako na ľahkú váhu táto vládna koalícia berie inštitút oznamovateľov z jeho podstaty, aký dôležitý inštitút pre zdravý právny štát to je, a to až do tej miery, že výbor ústavnoprávny nedokáže ani k správe riaditeľky tohto inštitútu prijať uznesenie: ani kladné, ani záporné, žiadne. Proste výbor Národnej rady nedokáže prijať stanovisko k správe, ktorú tu pravidelne predkladá inštitúcia tak dôležitá, akým je Úrad na ochranu oznamovateľov. A keď sa pozriem po svojej pravej ruke do radov lavíc vládnej koalície, tak ako zívajú prázdnotou ako vždy, keď sa tu preberajú vážne témy ohľadom právneho štátu. Pritiahli ich akurát ich vlastné dotácie a ich pozornosť, vtedy tu bolo plno, keď sme sa rozprávali o tom, kto koľko v tomto štáte poberal dotácií. Dnes prázdno. A je to znepokojivé o to viac, že desať mesiacov vidíme, ako táto vládna koalícia pristupuje k otázkam právneho štátu, ako útočila na tento úrad, keď sa to hodilo ministrovi vnútra, a ako ďalej rozkladá aj dôveru občanov v tento štát. Naposledy dnes sme mali možnosť vidieť, ako poslanci sa neboja a už ani sa neštítia útočiť na iné poslankyne Národnej rady, tak čo potom oznamovatelia, akú majú mať, aký majú mať pocit bezpečia ochrany v tomto štáte? Je to na zamyslenie, kolegovia. Ďakujem.
Žiga, Peter, podpredseda NR SR (2024-06-20):
Prosím, prezentujme sa a hlasujme. (Hlasovanie.) 137 prítomných, 77 za, 60 proti. Konštatujem, že aj tento návrh sme schválili. Pani poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona, tlač 364, prerokovali zajtra, teda v piatok 21. júna po správach príslušných inštitúcií. Chcem sa opýtať, či je všeobecný súhlas? (Reakcie z pléna.) Prezentujme sa a hlasujme. (Hlasovanie.) 138 prítomných, 78 za, 60 proti. Konštatujem, že sme určili termín prerokovania tohto návrhu zákona. Zároveň chcem požiadať príslušných predsedov výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady, tak ako sme si to určili, teda zajtra po prerokovaní správ príslušných inštitúcií. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon číslo 264/2022 o mediálnych službách. Máme to uvedené ako tlač 323. Dávam slovo členovi výboru pre kultúru a média poslancovi Romanovi Michelkovi, aby hlasovanie uviedol. [Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov , tlač 323.]
Danko, Andrej, predseda NR SR (2018-01-30):
Ďakujem, pán spravodajca. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásenia do rozpravy ústne. Pán poslanec Vašečka, nech sa páči.
Pellegrini, Peter, predseda NR SR (2015-06-16):
Ďakujem. Pán poslanec Mikloško.
Ďuriš Nicholsonová, Lucia, podpredsedníčka NR SR (2016-10-26):
Ďakujeme pekne, pán poslanec, za uvedenie predmetného návrhu zákona. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Martinovi Klusovi, nech sa páči.
Grendel, Gábor, podpredseda NR SR (2021-11-11):
Čiže vypustenie 10. a 11...
Zimenová, Zuzana, poslankyňa NR SR (2017-09-12):
Ďakujem za túto faktickú poznámku. Nemožno mi len nepotešiť sa a nesúhlasiť, avšak upozorňujem na to, že bol čas, že tento návrh zákona je opakovane v parlamente na prerokúvanie a že ja nevidím dôvod, prečo sa s tým stále otáľa.
P. Paška, predseda NR SR: (2007-09-11):
Ani 13. pripomienku sme neschválili.
B. Bugár, podpredseda NR SR: (2002-04-11):
Podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Pristúpime k hlasovaniu o návrhu na vyslovenie nedôvery členovi vlády Slovenskej republiky Ivanovi Šimkovi, poverenému riadením Ministerstva vnútra Slovenskej republiky. Keďže nebol podaný návrh na tajné hlasovanie, o tomto návrhu budeme hlasovať verejne. Pýtam sa, kto je za návrh, aby Národná rada Slovenskej republiky vyslovila nedôveru členovi vlády Slovenskej republiky Ivanovi Šimkovi, poverenému riadením Ministerstva vnútra Slovenskej republiky. Nech sa páči, prezentujme sa a hlasujme. (Hlasovanie.) Prítomných je 104 poslancov, za 43, proti 60, zdržal sa 1. Konštatujem, že podľa čl. 88 ods. 2 Ústavy Slovenskej republiky Národná rada Slovenskej republiky nevyslovila nedôveru členovi vlády Slovenskej republiky Ivanovi Šimkovi, poverenému riadením Ministerstva vnútra Slovenskej republiky. Tým sme program 59. schôdze Národnej rady Slovenskej republiky vyčerpali. Ďakujem za účasť. Vyhlasujem 59. schôdzu za skončenú. (Rokovanie 59. schôdze NR SR sa skončilo o 23.55 hodine.) (Po skončení 59. schôdze NR SR pokračovalo rokovanie 57. schôdze NR SR.)
B. Bugár, podpredseda NR SR: (2001-11-07):
Š. Šlachta, poslanec: Ďakujem pekne za slovo. Vážený pán predsedajúci, vážená pani ministerka, vážená snemovňa, predkladám pozmeňujúci návrh k prerokúvanému zákonu Národnej rady Slovenskej republiky č. 289/1995 Z. z. (tlač 1113) o dani z pridanej hodnoty v znení neskorších predpisov s cieľom zdaňovať služby spojené s internetom v zvýhodnenej sadzbe 10 % miesto doterajších 23 %. Môj návrh odôvodňujem takto: Slovensko sa schválením dokumentu Politika informatizácie spoločnosti v Slovenskej republike prihlásilo k programu EUROP, ktorý vlani prijala Európska únia a ktorý je záväzný pre všetky členské krajiny. Obsahuje viaceré úlohy, medzi nimi napríklad aj reguláciu cien internetu, zavádzanie internetu do škôl či rozvoj počítačovej gramotnosti. Doterajší stav internetu na Slovensku nie je dobrý. Zaostávame v počte užívateľov i v kvalite komunikačnej infraštruktúry. Len ako príklad uvediem prenosovú rýchlosť akademickej siete Slovenska, ktorá je 2 megabajty za sekundu, čo je v porovnaní s prepojením českých univerzít, kde to je 10 až 34 megabajtov, absolútne nedostatočné. Rovnako percentuálny podiel používateľov internetu na Slovensku bol vlani 9,2 %, vo vyspelých krajinách je to dnes okolo 40 až 50 %. Pri tomto všetkom však Slovensko patrí medzi krajiny s najvyšším rastom poplatkov za miestne pripojenie. Zatiaľ čo v Európskej únii cena za používanie internetu neustále klesá, na Slovensku pretrváva monopol Slovenských telekomunikácií. Nie je to však len otázka konkurencie. Väčší počet užívateľov, samozrejme, prináša väčší zisk aj pri nižších poplatkoch. Preto hospodársky a finančný dosah navrhovanej štruktúry zákona bude mať priaznivý dosah na výnosy DHP zvýšením počtu aktívnych užívateľov internetu a pôsobením multiplikačného efektu v uplatnení tovarov a služieb. Predložený pozmeňujúci návrh bude mať, samozrejme, pozitívny vplyv aj na zamestnanosť, najmä v odľahlejších regiónoch, pretože, prirodzene, internet eliminuje vplyv tejto vzdialenosti. Rozvoj internetu úzko súvisí aj s budovaním základne špičkových odborníkov, ktorých je na Slovensku veľmi málo. Tá špička je úzka preto, pretože má slabé zázemie v užívateľskej sfére. Ak chýbajú špičkové technológie, tie možno kúpiť. S ľudským potenciálom je to zložitejšie a časovo, samozrejme, oveľa náročnejšie. Česká vláda vyčlenila na informatizáciu škôl cca 2 mld. českých korún. My sme na INFOVEK toho roku dali cca 230 mil., z toho išlo cca 80 mil. na poplatky. To je dôvod, aby sme sa zamysleli. „Ak neurobíme všetko pre to, aby sa naše deti naučili pracovať s internetom, v EÚ nebudú robiť manažérov, ale budú hádzať lopatou.“ To je citát jedného z odborníkov, s ktorými som pri tomto pozmeňujúcom návrhu spolupracoval. Navrhované znenie pozmeňujúceho návrhu je takéto: „Zoznam tovarov a služieb podliehajúcich sadzbe dane 10 % doplniť: Služby spojené s prenosom údajov a informácií, t. j. volania na číslo 019XY, pripojenie do internetu a služby súvisiace so spracovaním údajov a ich tabiláciou – len internetovej čitárne.“ Prosím ctenú snemovňu o podporu tohto návrhu a ďakujem za pozornosť.
Laššáková Jana, podpredsedníčka NR SR (2015-04-17):
Nevykrikujte!
Bugár, Béla, podpredseda NR SR (2010-12-14):
Ďakujem. Otváram rozpravu k tomuto bodu programu a pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu za skončenú. A prerušujem rokovanie o tomto bode programu. Ďakujem aj pani predsedníčke. Teraz budeme pokračovať v rokovaní ešte návrhom rozpočtu nákladov na činnosť Fondu národného majetku Slovenskej republiky na roky 2011 až 2013 (tlač 136). Pani predsedníčka, nech sa páči, znovu máte slovo a môžete odôvodniť návrh.
Gašpar, Tibor, poslanec NR SR (2024-02-08):
Ďalej hlasujeme o bode 2 pozmeňujúceho návrhu poslanca Matoviča.
Bugár, Béla, podpredseda NR SR (2018-02-08):
Áno, ďakujem pekne. Otváram všeobecnú rozpravu. Pýtam sa, či sa do nej hlási niekto ústne. Nie. Vyhlasujem rozpravu za skončenú a prerušujem rokovanie o tomto bode programu. Ďakujem pekne. Ďalším bodom programu je prvé čítanie o návrhu skupiny poslancov na vydanie zákona, ktorým sa dopĺňa zákon č. 40/1964 Zb. Občiansky zákonník (tlač 834). Dávam slovo pani poslankyni Zemanovej, aby za skupinu poslancov návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 834.)
Glváč, Martin, podpredseda NR SR (2016-10-27):
Dávam slovo spravodajcovi, ktorého určil mandátový, ktorého určil navrhnutý gestorský ústavnoprávny výbor, poslancovi Rastislavovi Schlosárovi. Nech sa páči.
Šebej, František, poslanec NR SR (2014-02-13):
Ďakujem pekne, pani predsedajúca. No ja som sa úprimne pobavil a veľmi som súhlasil, pán poslanec, s vaším hodnotením prínosu Kjótskeho protokolu, tušiac, ako to dopadne, proste. Jednoducho, že on naozaj nepomôže ani trochu proti globálnemu otepľovaniu, ale za to vytvorí obludné korupčné prostredie. V tomto tušení sme v tejto sále pred cirka štrnástimi rokmi boli dvaja, ktorí hlasovali proti ratifikácii Kjótskeho protokolu, Jano Langoš a ja. A doteraz si myslím, že som urobil dobre a bolo by fajn, keby väčšia časť snemovne za to nehlasovala. No a trošku ešte považujem za povinnosť dať na poriadok jednu vec. Nechcem, nechcem mudrovať, ale ten výrok, že „pecunia non olet“, teda „peniaze nesmrdia“, nepovedal cisár Octavianus, ale Vespasianus. A to vtedy, keď zaviedol daň z moču, teda z verejných záchodov. A jeho syn Titus protestoval, že to je fakt nechutné. A on mu vtedy strčil pod nos zlatý dukát a povedal, „pecunia non olet“, „peniaze nesmrdia“. To len pre poriadok. Ďakujem.
Dostál, Ondrej, poslanec NR SR (2021-07-23):
Pán poslanec Kazda, súhlasím úplne s tebou, že mnohí politici sa v tejto dobe vydali cestou populizmu. Populizmus je nezodpovedný vždy a v tomto prípade je to populizmus veľmi nebezpečný, bude stáť množstvo ľudských životov a bude mať tragické následky. Úmyselné šírenie antivaxerských nálad v snahe nadbiehať náladám davu spôsobí alebo prispeje k nízkej miere zaočkovanosti, prispeje k tomu, že pandémia bude mať v tretej vlne horší priebeh, ako by mohla mať, keby tá miera zaočkovanosti bola vyššia. Budeme mať viac infikovaných, viac hospitalizovaných, viac ľudí s ťažkým priebehom a budeme mať, žiaľ, aj viac mŕtvych. Tragické na tom je, že mŕtvych, ktorí by nemuseli zomrieť, ak by sa zaočkovali alebo ak by tá zaočkovanosť bola vyššia. Tá idea, že by si ľudia mali platiť za liečenie COVID-u, vôbec nie je v rozpore s tým, že štát má zabezpečiť bezplatnú zdravotnú starostlivosť. Však zabezpečuje bezplatnú ochranu pred COVID-om. Ochranu pred COVID-om poskytuje predovšetkým očkovanie, to je bezplatné, za to si nikto nemusí platiť. Ak to niekto využije, tak by mu mala byť hradená v plnej miere aj liečba, ak nie, tak je úplne legitímne uvažovať o tom, že ak nie platiť, tak aspoň prispievať na liečenie COVID-u, ak som nevyužil možnosť tej prevencie. Je to niečo, čo normálne funguje napríklad pri starostlivosti o zuby, ak idete na preventívnu prehliadku, tak ten nasledujúci rok si nemusíte platiť plné sadzby, ak tú možnosť nevyužijete, tak si musíte hradiť všetko sami. Rovnako si myslím, že aj tá idea o povinnom očkovaní, ak to bude potrebné, je úplne, úplne na mieste.
Ďuriš Nicholsonová, Lucia, podpredsedníčka NR SR (2017-04-05):
Nech sa páči, pán poslanec Mihál, do rozpravy.
Zmajkovičová, Renáta, podpredsedníčka NR SR (2014-06-04):
Pán poslanec Abrhan.
P. Hrušovský, predseda NR SR: (2004-10-28):
Zapnite pána poslanca Miššíka. Pán poslanec Miššík.
Laššáková, Jana, poslankyňa NR SR (2010-12-08):
Ďakujem pekne za slovo. Chcem ťa podporiť, pán poslanec, vo svojom vystúpení. Už pri prerokovaní návrhu zákona o Súdnej rade sme poukazovali na nedostatky a na problémy, ktoré tento zákon môže priniesť a som rada, že pán prezident návrh zákona vrátil. Apelujem preto na vás všetkých pánov poslancov, aby tie pripomienky pána prezidenta, ktoré dal k návrhu zákona, aby ste si ich pozorne prečítali a myslím, že buďme uvážliví pri rozhodovaní o tomto návrhu zákona, pretože evidentne, ako aj pán poslanec povedal, ale aj pri prvom a druhom čítaní o návrhu zákona bolo poukázané na retroaktivitu a na možné ústavné problémy, ktoré s týmto zákonom budú súvisieť. Ja osobne si myslím, že by sme tento návrh zákona opätovne nemali prijať. Ďakujem pekne. Bugár, Béla, podpredseda NR SR Pán poslanec Beblavý.
Bugár, Béla, podpredseda NR SR (2016-04-20):
Pani poslankyňa Dubačová.
Přidal, Alojz, poslanec NR SR (2014-03-26):
Vážený pán podpredseda Národnej rady, vážení kolegovia, dňa 11. 7. 2013 Úrad pre reguláciu sieťových odvetví vydal vyhlášku 221/2013, ktorou zaviedol novú platbu za prístup do distribučnej a prenosovej sústavy, tzv. G-komponent. Tá vyhláška nadobudla účinnosť 30. 7. 2013 a prvýkrát sa postupuje v súlade s ňou pri vykonávaní cenovej regulácie na rok 2014. Návrh zákona, ktorý predkladáme, tak ako už bolo povedané, spoločne s Jánom Hudackým, Jozefom Mikušom a Gabrielom Csicsaiom, má za cieľ odstrániť nedostatky tejto vyhlášky, tejto existujúcej právnej úpravy vo vzťahu k novozavedenej a nesystematickej platbe a stanoviť maximálnu výšku tejto platby v závislosti na množstve dodanej energie do sústavy. Tá predkladaná novela má za cieľ zabrániť diskriminácii medzi výrobcami elektriny pripojenými do distribučnej sústavy a výrobcami elektriny pripojenými do prenosovej sústavy, ale tiež medzi výrobcami elektriny z rozličných zdrojov výroby elektriny. Novela má rovnako za cieľ zvýšiť právnu istotu a posilniť ochranu práv výrobcov elektriny. Toľko úvodom, viac by som teda povedal v diskusii, do ktorej sa ako prvý hlásim.
Glváč, Martin, podpredseda NR SR (2018-05-15):
Ďakujem. Dávam slovo spoločnému spravodajcovi z výboru pre kultúru a média poslancovi Senkovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Žiak, Miroslav, poslanec NR SR (2021-05-03):
Pán poslanec Mazurek, sledoval som prejav, počúval som prejav a počul som, že PVV-čko ste si naštudoval celé, celých, neviem, 20 minút bolo len o programovom vyhlásení vlády, ako sme zvyknutí. Teda riešili ste všetko od duševného zdravie, cez ministrov, ale k programovému vlády ste nepovedal ani slovo. Ale už teda sme zvyknutí na tieto vaše prejavy, emocionálne drísty, ktorými viete presvedčiť svoji fanúšikov.
Farkašovský, Karol, poslanec NR SR (2019-09-13):
Ďakujem pekne všetkým kolegom za faktické poznámky. Pán Dostal, v poslaní novinára existuje určitá hierarchia. To by ste ako človek, ktorý istý čas pôsobil v médiách, mali vedieť. Prvé v poradí poslania novinára je, vždy bolo a bude informovať, či sa vám to páči, alebo nie. Hovorili ste o hranici slobody, čím ste vlastne de facto priznali, že sloboda musí mať nejaké pravidlá, a nám ide presne o to, aby tu fungovalo aj pravidlo zodpovednosti vedľa pravidla a pojmu sloboda. No, pani Kaščáková, boli ste vy niekedy novinárka? Možno tak vo sne. Preto, prosím vás, vyjadrujte sa kompetentne a na to, aby ste sa kompetentne mohli vyjadrovať k téme médií, mali by ste mať nejaké skúsenosti. A partnerom budete len vtedy na túto diskusiu, ak budete mať aj nejaké mediálne a tvorivé skúsenosti. Na to práca na magistráte asi nestačí. Pán Grendel, ďakujem. Ja zíram, Gábor, budem ťa citovať, ja zíram, že novinár, schopný novinár, vážený novinár svojho času, je ideologicky schopný klesnúť na žumpovú úroveň o lajno. To naozaj zíram a beriem na vedomie, že sme si povykali. A, pán Kresák, znášať kritiku je v poriadku, ale znášať útoky na vlastnú česť a dôstojnosť, to už je na zamyslenie.
Dubéci, Martin, poslanec NR SR (2023-12-22):
Tak isto by som chcel požiadať o zvolanie poslaneckého grémia. Ďakujem pekne.
M. Číž, podpredseda NR SR: (2006-10-24):
Vážené kolegyne, kolegovia, otváram rozpravu. Chcem vás informovať, že som dostal jednu písomnú prihlášku k tlači 48 od pána poslanca Minárika. Takže dávam slovo pánovi poslancovi Minárikovi. Nech sa páči.
Bugár, Béla, podpredseda NR SR (2019-01-29):
Pani poslankyňa Zimenová.
Nedoba, Jakub, poslanec NR SR (2019-10-22):
Vážený pán predsedajúci, v rozprave vystúpili traja poslanci. Procedurálny návrh nebol podaný. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďurica, Ondrej, poslanec NR SR (2021-10-22):
Ďakujem, pán podpredseda. Pán kolega Žiak, musím reagovať v skratke, pretože vy sa snažíte ten návrh zákona nejakým spôsobom zosmiešniť a vkladáte nám do úst to, čo sme nikdy nepovedali, a de facto nás staviate do pozície, že my návrhom tohto zákona razíme líniu, že tradičná rodina je rodina, kde naozaj muž pod vplyvom alkoholu príde domov a zbije svoju manželku a, nedajbože, ešte deti. Tak ja chcem, aby tu zaznelo celkom otvorene a jasne nahlas, že to tak nie je, že to nie je pre nás model normálnosti, model tradičnej rodiny, tak ako o ňom hovoríme, a nie je to nikde napísané ani v tom zákone. Nie je nikde napísané ani v tom zákone, ani v tom teda predkladanom návrhu, že tu na niekoho útočíme alebo že nám leží v žalúdku nejaká iná forma spolunažívania alebo, alebo ľudia proste, ktorí majú na vec iný názor. Ja si myslím, že je úplne legitímne a normálne, keď poslanci Národnej rady, ktorí majú v tejto otázke určitý názor, predkladajú takýto návrh zákona bez ohľadu na to, kto si z opozičných kolegov, alebo v tomto prípade teda vás ako koaličného poslanca, čo si o tom myslíte, ako vy ste nastavený hodnotovo, to nie je, to nie je obsahom toho predkladaného návrhu zákona. Takže mňa mrzí, že to takýmto spôsobom zosmiešňujete a že to staviate do pozície, ako keby my, ktorí tento návrh zákona predkladáme, sme, sme vnímali tradičnú rodinu a tieto hodnotové otázky v takomto extréme, v akom, v akom to vy vo svojej poznámke alebo vo svojej rozprave predstavujete.
Kresák, Peter, poslanec NR SR (2016-10-27):
Ďakujem pekne. V prvom rade veľmi rýchlo chcem poďakovať všetkým za ich komentáre, za ich vlastne vyjadrenia. Čo ale treba povedať, že ja som, samozrejme, ja volám po tom, aby sme si sadli a začali uvažovať nad novelou toho druhého oddielu, ale vôbec som sa nedotkol a tam treba začať, nedotkol filozofie. Totižto referendum má svoje úskalia. On má výhody aj nevýhody, ale bolo by nečestné tvrdiť, že referendum je všeliek na demokratickú spoločnosť. Pán kolega Pčolinský, jedna otázka iba, vy hovoríte o tom, že chcete, aby to bola právna norma, len ja sa zas musím opýtať, prvé referendum sa konalo 22. októbra 1994 a viete, aká tam bola otázka? Že súhlasíte, aby sa prijal zákon o preukazovaní finančných prostriedkov, ktoré boli použité pri dražbách a privatizácii. Viete si predstaviť, že by kladná odpoveď na túto otázku dávala nejakú odpoveď na to, že je to právna norma, že to je záväzné? Tak ja si na to odpoveď neviem takúto predstaviť, čiže v tom je ten problém a preto ja volám po novele. Samozrejme, spomínali ste iné krajiny. Ja vám poviem Brexit, akože Angličania v referende, s ktorým majú, samozrejme, oni tiež problém, nejakým spôsobom rozhodli a už na druhý deň sa škrabali po hlavách, ako rozhodli a vôbec dnes nevedia, ako rozhodli. Čiže to referendum má výhody aj nevýhody a treba s ním veľmi opatrne narábať a to je vlastne to, po čom ja volám. Nám nepomôže žiadny mechanizmus interpretácie, my musíme mať jasný text, pretože je to o rozhodovaní občanmi. Je to o tom, že vláda patrí ľudu, len my musíme teda dať jasné hranice tomuto. Ďakujem vám pekne.
Richter, Ján, minister práce, sociálnych vecí a rodiny SR (2017-05-19):
Ďakujem pekne za otázku, pani poslankyňa, aj vám za položenie. Tak ako aj predtým, aj teraz pozdravujem pani Lýdiu do Košíc. Pani poslankyňa, keďže sa pýtate na takmer to isté, čo aj pani poslankyňa Macháčková, začnem veľmi podobne. Určite by som s takýmto príjmom spokojný nebol a dokonca ani ako minister práce, sociálnych vecí a rodiny s relatívne oveľa vyšším príjmom nie som spokojný a mám celkom, prirodzene, záujem zarábať viac. Je to prirodzená túžba každého jedného človeka, to treba akceptovať. A nielen akceptovať, ale do istej miery aj vnímať tie skupiny zamestnancov s tými nižšími príjmami. Preto aj ja osobne robím všetko pre to, aby sa táto situácia zlepšila, a to nielen u tých 
22-tisíc zamestnancov v pôsobnosti rezortu práce, ale, samozrejmá vec, v komplexne celom prístupe k štátnej a verejnej službe. Rovnako ako pri zamestnancoch v štátnej službe naša vláda presadzuje každý rok nárast platov aj zamestnancov vo verejnej službe. Okrem iných benefitov, ktoré pre zamestnancov vo verejnej službe s odborármi dohodujeme vo vyššej kolektívnej zmluve pre pracovníkov vo verejnej službe, je to napríklad väčší rozsah dovolenky, skrátený pracovný čas oproti Zákonníku práce, vyššie príspevky do sociálneho fondu a podobne. Rovnako ako pre ľudí v štátnej službe, aj pre zamestnancov vo verejnej službe sme v oblasti platov na rok 2017 dohodli rast na úrovni 4 % a už vlani sme sa dohodli a deklarovali, že sme minimálne v takejto istej výške pripravení ponúknuť nárast miezd aj pre budúci rok, to znamená rok 2018. Keďže našimi partnermi na strane zamestnávateľov sú v tomto prípade aj samosprávy, každé riešenie musíme hľadať v spolupráci s nimi. Na Úrade vlády Slovenskej republiky, ktorý má ako ústredný orgán v kompetencii problematiku štátnej a verejnej služby, preto vznikla pracovná skupina, v ktorej majú zastúpenie aj odborári, aj samosprávy, aj zamestnávatelia, a ktorá pripravuje nový systém odmeňovania zamestnancov pri výkone práce vo verejnom záujme, súčasťou ktorého bude aj vypracovanie novej stupnice platových taríf. Úrad vlády Slovenskej republiky vypracoval dotazník a adresoval ho celkove 1 064 obciam a mestám a taktiež vyšším územným celkom, aby zozbieral podrobné informácie týkajúce sa odmeňovania zamestnancov pri výkone práce vo verejnom záujme. Súčasťou pripravovanej koncepcie odmeňovania je aj vyriešenie problému obmedzenia započítavania praxe, keďže v súčasnom systéme odmeňovania je započítavanie limitované maximálnou úrovňou 32 rokov praxe. Podobne ako to bolo v zákone o štátnej službe. Samozrejme, že výsledkom práce tejto skupiny budú aj návrhy na zmeny v zákone o verejnej službe. Časovú a obsahovú postupnosť práce tejto skupiny som predtým zadefinoval, keď som hovoril o postupe Hospodárskej a sociálnej rady Slovenskej republiky v kontexte s týmto problémom. Ďakujem, skončil som.
R. Bauer, poslanec: (2009-11-03):
Po druhé. Hovorili ste o regionálnom rozvoji. O koľko percent štátny rozpočet dáva viac na regionálny rozvoj? Tak je načase, lebo vlastne s využívaním štrukturálnych fondov meškáte dva roky. V čerpaní máte zdiskreditovaného ministra Štefanova a keby sme sa pozreli na efektivitu vynakladaných týchto prostriedkov, taktiež by sme odhalili obrovské rezervy. Tretia poznámka k regionálnemu školstvu. Hovorili ste, aká je to dobrá správa, že vzrastú platy v regionálnom školstve. Pán poslanec Ivančo vám to zanalyzoval, že vôbec to nie je tak. Naopak, budú radi, keď budú mať na úrovni súčasných platov. Ale chcem vám pripomenúť ten môj pozmeňujúci návrh. Pridajte sa, keď vzrastie o 7 %, kedy rastú výdavky na regionálne školstvo, ktoré idú prostredníctvom Ministerstva školstva Slovenskej republiky. To vám garantujem, že bude dobrá správa pre všetkých pedagogických a nepedagogických pracovníkov na stredných a základných školách.
P. Paška, predseda NR SR: (2010-03-09):
(Hlasovanie.) 125 prítomných, 76 za, 39 proti, 10 sa zdržalo. Tento váš návrh sme schválili.
Hort, Milan, podpredseda NR SR (2011-06-29):
Ďakujem. Vyhlasujem rozpravu za skončenú. Pýtam sa pána ministra a podpredsedu vlády, či chce reagovať na rozpravu. (Reakcia navrhovateľa.) Nech sa páči.
Urban, Miroslav, poslanec NR SR (2022-06-23):
Ďakujem. Julian Assange je známy tým, že poukázal na porušovanie ľudských práv, na korupciu, na väznenie v Guantánamo. Pre mňa je to synonymum istého prejavu slobody slova. Poukázal na zabíjanie civilistov, novinárov v Iraku, na emaily amerických demokratov a kopec iných vecí, čo je podľa mňa správne. A tak sa chcem opýtať, že či vy myslíte, alebo teda naša diplomacia, že práve vydanie a umlčanie takéhoto človeka, ktorý šíri istú, si myslím, svoj názor, svoju filozofiu do USA, kde mu hrozí doživotie, či to nie je prejavom potlačenia slobody slova. Lebo na jednej strane vždycky hovoríme o slobode slova, berme do úvahy vyjadrenia Amnesty International a teraz zrazu nás to nezaujíma a úplne sa riadime tým, čo nám pošlú spoza Atlantiku. Ďakujem.
Fedor, Martin, poslanec NR SR (2014-07-02):
Zaujal ma dôraz pána poslanca Novotného na vodu ako strategickú surovinu. Opakuje sa to vo viacerých vystúpeniach. A ja nie som z tých, čo vidia Slovensko ako krajinu, ktorá musí mať svoju suverenitu a bezpečnosť zaistenú tak, aby sme prežili aj izolovane od ostatných. Svet je na to príliš komplexný a príliš vzájomne závislý. Ale nemôže takmer žiaden štát fungovať izolovane, spoliehať sa na vlastnú sebestačnosť vo všetkých oblastiach. Na strane druhej máme nejaké nerastné suroviny a málo z nich je takých, ktoré môžeme označiť termínom strategické. A je príliš veľa informácií, ktoré hovoria o tom, že práve voda môže medzi takéto suroviny v budúcnosti patriť. Sebestačnosť v produkcii potravín a sebestačnosť v zdrojoch vody je však podstatná aj v tom, čo obyčajne zahŕňame pod termín bezpečnosť štátu. Preto je podstatné, a som rád, že to aj pán poslanec zdôraznil, aby sme dôkladne sledovali, aké pravidlá majú fungovať pri predaji slovenskej vody. Nevieme, aké zásoby prebytočnej vody vlastne máme, nevieme, aké pravidlá sa tu uplatňujú v medzinárodnom meradle, ale ani v rámci Slovenskej republiky. A na to, aby sme našu strategickú surovinu tým nedávali do rúk odborníkom s licenciami a aby sme tým našu bezpečnosť nedávali do rúk obchodníkom s licenciami, máme dosť skúseností z minulosti, aby sme si dávali na to pozor.
Blanár, Juraj, podpredseda NR SR (2021-04-30):
Ďalší, pán poslanec Peter Osuský, nech sa páči.
M. Číž, podpredseda NR SR: (2006-09-06):
Najprv budeme hlasovať v prvom čítaní o návrhu poslancov Národnej rady Slovenskej republiky Vladimíra Palka a Pavla Minárika na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 53). Prosím spravodajkyňu z výboru pre kultúru a médiá pani poslankyňu Ľudmilu Muškovú, aby uviedla hlasovanie.
B. Bugár, podpredseda NR SR: (2004-03-04):
(Hlasovanie.) Prítomných 136 poslancov, za návrh 106, proti 2, zdržalo sa 21 poslancov, nehlasovalo 7. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy v tomto čítaní. Nikto. Vyhlasujem rozpravu v rámci tretieho čítania za skončenú. Nech sa páči, záverečné hlasovanie. K. Mitrík, poslanec: Pán predsedajúci, dajte hlasovať o tomto návrhu zákona ako o celku.
Ledecký, Vladimír, poslanec NR SR (2022-11-09):
Vážení páni kolegovia, vážení, vážené pani kolegyne, vážení kolegovia, milí študenti, zamestnávanie profesionálneho rodiča je špecifické. Zákon bol pripravovaný aj kvôli tomu, lebo keď chceme náhradných profesionálnych rodičov nejako zaplatiť, tak je veľmi ťažko na nich aplikovať Zákonník práce, lebo naozaj tieto deti majú 24 hodín a o tieto deti sa 24 hodín starajú, a preto je logické, že prijať k tomu zákonnú normu je na prospech celej tejto problematiky. Títo rodičia dostávajú deti do výchovy, a tieto deti u nich trávia zvyčajne niekoľko týždňov alebo niekoľko mesiacov. Sú to deti, ktoré sa narodia, až po deti vo veku školskej dochádzky, a preto v tomto zákone sa veľmi dbalo na to, keď sa niekto prihlási do zamestnania jako profesionálny rodič, aby sa o tomto rodičovi získali čo najpodrobnejšie informácie vzhľadom k tomu, že sa mu dávajú do starostlivosti, do domácej starostlivosti deti, o ktoré by sa mal starať ako o svoje, takže ak chápem ministerstvo, že v tomto zákone precízne, dôkladne, dôsledne vyprecizovalo všetky veci, ktoré by o tomto rodičovi mali sme vedieť, alebo mali by vedieť centrá, ktoré vlastne týchto rodičov zamestnávajú, aby sa tieto deti náhodou nedostali do nevhodného prostredia. Pripomienky, ktoré pani prezidentka spomína alebo ktoré má, sú presne pripomienky, ktoré nám udreli do očí, a pozmeňujúci návrh Lehotského sa to snažil vylepšiť, ale dneska na výbore bol zástupca pani prezidentky a napríklad povedal takú vec alebo takú pripomienku, ktorú som si ani ja neuvedomil, prvýkrát som si uvedomil na výbore, že v tom zákone tieto citlivé informácie o náhradných rodičoch sme mohli zisťovať, až keď ich zamestnáme, a nie, keď ich ideme zamestnávať, a vlastne sčasti... (ruch v sále a zaznievanie gongu), sčasti by sme mali túto pripomienku mali vyriešenú. Chápem ministerstvo sociálnych vecí, prečo tieto citlivé informácie požaduje, ale zároveň je potrebné uviesť, že pokiaľ citácia uvedená v zákone nie je v súlade s ústavou a Dohovorom o ľudských právach alebo je o tom pochybnosť, a také autority ako je prezidentský úrad alebo pani prezidentka, tak je potrebné asi takúto pripomienku akceptovať a možnože do budúcna sa tu vytvára priestor uvedené skutočnosti dať do toho zákona alebo snažiť sa presadiť v tomto zákone poslaneckým návrhom, ale v takej citácii, aby neboli v rozpore s ústavou a neboli v rozpore s Dohovorom o ľudských právach, a takisto dôsledne ich, dôsledne ich vyhodnotiť, preto klub SaS a rovnako aj ja budeme akceptovať pripomienku pani prezidentky, a tak ako pán minister, tak ako pani poslankyňa Žitňanská, tak aj ja vás všetkých prosím, bez toho, či sa tá pripomienka prijme, alebo neprijme, ten zákon je potrebné prijať, lebo riešilo sa tam niekoľko skutočností, lebo pokiaľ by nebol prijatý, tak skomplikovalo by to život centrám, náhradným rodičom a v konečnom dôsledku deťom. Takže ešte raz takisto ako moji predrečníci žiadam vás, aby v konečnom dôsledku sa ten zákon prijal. Ďakujem pekne.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 134 poslancov, za 96, proti 7, zdržalo sa 31. Uvedený návrh sme schválili.
Grendel, Gábor, podpredseda NR SR (2022-06-22):
Pán poslanec Šefčík definitívne stráca poradie, ako aj pán poslanec Kuriak. Vyhlasujem rozpravu za skončenú. Pán spravodajca, želáte si záverečné slovo? Nech sa páči.
Grendel, Gábor, podpredseda NR SR (2021-11-03):
Pán poslanec Milan Potocký.
Kadúc, Miroslav, poslanec NR SR (2015-07-01):
Pán predseda Petrák, viete, kedy zmením názor na to, že to vaše rozhodnutie alebo to, s čím tu prišla vláda, je úprimné? Bude to vtedy, keď vystúpite a poviete, už sa nestane žiadna korupčná kauza alebo, ešte lepšie, vnímanie korupcie na Slovensku v podobe 500 mil. rapídne klesne. Vtedy ak toto slovo dáte, ak neklesne, dajte nejaký záväzok verejný pre mňa, za mňa. Ale toto proste vy povedať nemôžete, lebo o tomto nie ste presvedčený. Ten zákon tak nastavený proste nie je. A keby som chcel byť zlomyseľný, to, čo ste povedali, že žiadna vláda neurobila toľko v boji proti korupcii ako táto vláda, tak by som povedal, že za posledných 10 rokov táto vláda tu je 8 rokov, že práve preto sa javí, že na Slovensku uniká viac ako 500 mil. ročne práve preto na korupcii.
Laurenčík, Milan, podpredseda NR SR (2022-03-22):
Ďakujem. Zaujmite miesto pre navrhovateľov. Teraz dám slovo spravodajcovi, ktorého určil navrhnutý gestorský ústavnoprávny výbor, pánovi poslancovi Rastislavovi Schlosárovi, nech sa páči.
Glváč, Martin, podpredseda NR SR (2019-03-28):
Pán kolega Jakab, poprosím vás, kľud v sále.
Sulík, Richard, predseda NR SR (2011-05-18):
S faktickými poznámkami sa prihlásili šiesti poslanci. Uzatváram možnosť. Slovo má poslanec Maďarič.
Senko, Ján, poslanec NR SR (2018-06-14):
Pán podpredseda, teraz dajte hlasovať o návrhu zákona ako celku... (Prerušenie vystúpenia predsedajúcim.)